Η σειρά περιλαμβάνει δραματικές αναπαραστάσεις βασισμένες σε μαρτυρίες.
Μερικά γεγονότα και χαρακτήρες έχουν τροποποιηθεί ή συνδυαστεί.
Είναι μια σειρά τριών επεισοδίων που το καθένα
πρέπει να κριθεί και να κατανοηθεί στο πλαίσιο ολόκληρης της σειράς.
Καλώς ήρθατε στις Ειδήσεις των έξι του BBC.
Μετά από μέρες έντονης πίεσης και δημόσιας οργής
για το τηλεφωνικό σκάνδαλο,
η News of the World, η μεγαλύτερη εφημερίδα της χώρας,
ανακοίνωσε ότι το κυριακάτικο φύλλο
θα είναι το τελευταίο.
Η αστυνομία που ερευνά το σκάνδαλο
είπε ότι έχει στα χέρια της μια λίστα
με 4.000 πιθανά θύματα.
Είμαι σοκαρισμένος με όσα συνέβησαν.
Θύματα δολοφονίας και τρομοκρατών, χακαρισμένα τηλέφωνα.
Αυτό είναι επαίσχυντο.
Ακολούθησαν συλλήψεις,
με συντάκτες, στελέχη και δημοσιογράφους
να εμπλέκονται στο σκάνδαλο.
Μετά, κυνήγησαν εμάς,
αν και είχαμε κάνει φανταστικά πράγματα
και είχαμε πιάσει πολλούς κακούς,
απλώς γίναμε οι κακοί της υπόθεσης.
Είναι ηθική χρεοκοπία,
κι εσύ είσαι ηθικά χρεοκοπημένος.
Όλη η έννοια της ελευθερίας του Τύπου...
-Εγώ... -...ήταν η κάλυψη
για να πουλάτε εφημερίδες με κουτσομπολιά.
Και κρύβεστε πίσω από αυτό.
Είναι εντελώς βλακείες.
ΕΥΧΑΡΙΣΤΟΥΜΕ & ΑΝΤΙΟ
Αυτό ήταν το σκηνικό στο Ουάπινγκ χθες βράδυ
καθώς οι υπάλληλοι αποχαιρέτησαν την εφημερίδα και τη δουλειά τους.
Θυμάμαι να ακούω ότι η News of the World έκλεισε
και χάρηκα πάρα πολύ,
χάρηκα που τελείωσε.
Βασικά, έκανα εικόνα
τα γραφεία της εφημερίδας,
τις άδειες καρέκλες και τα κενά γραφεία,
και σκέφτηκα "Τέλειο".
Νόμιζα ότι θα ήταν το τέλος του Μάζερ Μαχμούντ,
αλλά δεν ήταν.
Η δίκη του δημοσιογράφου Μάζερ Μαχμούντ, γνωστού ως Ψεύτικος Σεΐχης,
ξεκίνησε στο Ολντ Μπέιλι.
Ήταν τόσο απίστευτο που ήταν πιστευτό.
Δεν γινόταν να είναι ψεύτικο.
Επί 30 χρόνια, είχε καταφέρει να κρύψει την ταυτότητά του.
Η ανωνυμία του, η μυστικότητά του
ήταν το κλειδί για όλες του τις πράξεις.
Ο αυτοαποκαλούμενος "Βασιλιάς της Απάτης",
προσέρχεται στο δικαστήριο κάθε μέρα φορώντας μπαλακλάβα.
Τον θεωρώ ένα αδίστακτο, ανέντιμο
και ανελέητο άτομο.
Ο Μάζερ Μαχμούντ ήταν πίσω από τεράστια δημοσιεύματα.
ΠΟΙΝΙΚΟ ΔΙΚΑΣΤΗΡΙΟ
Την αποκάλυψη των στημένων παιχνιδιών στο πακιστανικό κρίκετ
και του σχεδίου απαγωγής της Βικτόρια Μπέκαμ.
Ο Μαζ έπαιξε αυτήν την καρικατούρα
που δεν είχε κανένα θέμα με τα χρήματα
κι αν πλησίαζες αρκετά, μπορούσες να έχεις κι εσύ μερίδιο.
Σιχαίνομαι που το λέω,
αλλά είναι πάρα πολύ καλός σε αυτό που κάνει.
Ο ΨΕΥΤΙΚΟΣ ΣΕΪΧΗΣ
Η SUN ΘΑ ΚΥΚΛΟΦΟΡΗΣΕΙ ΑΥΡΙΟ
ΦΕΒΡΟΥΑΡΙΟΣ 2012
Η Sun on Sunday θα κυκλοφορήσει για πρώτη φορά το επόμενο σαββατοκύριακο.
Ακολουθεί το κλείσιμο της News of the World
στον απόηχο του τηλεφωνικού σκανδάλου.
Στον Ρούπερτ Μέρντοχ δεν άρεσε η ιδέα
να μην έχει μια κυριακάτικη εφημερίδα
γιατί πίστευε ακόμα ότι υπήρχε μια μεγάλη αγορά.
Κι έτσι γεννήθηκε η ιδέα της The Sun on Sunday.
ΠΟΛ ΚΟΝΙΟΥ NEWS OF THE WORLD
Με την ιδέα ότι δεν έπρεπε να συνδεθεί με τη News of the World.
Η πρώτη έκδοση της κυριακάτικης Sun, εδώ κοιτάξτε.
Ο Μάζερ είχε τη φήμη του επιζώντα της δημοσιογραφίας.
Δεν κατηγορήθηκε ποτέ για το χακάρισμα,
ούτε συνδέθηκε ευθέως με αυτό,
οπότε του δόθηκε μια θέση στη The Sun on Sunday.
Όταν έκλεισε η News of the World, υπήρξε μια σεισμική μετατόπιση
στον τρόπο με τον οποίο ο κόσμος αντιλαμβανόταν τον Τύπο
ΕΪΛΙΑ ΦΟΞ NEWS OF THE WORLD
και υπήρχε λιγότερη ανοχή για ανοησίες,
και οι δημοσιογράφοι έπρεπε να είναι πιο προσεκτικοί.
Αλλά τον Μάζερ Μαχμούντ δεν τον ένοιαζε.
Στη The Sun,
προσπαθούσε να επανέλθει ως ο Βασιλιάς της Απάτης.
Ήθελε να βάλει τη σφραγίδα του, "Εγώ είμαι, επέστρεψα,
"δείτε και κλάψτε".
Όταν ο Μάζερ εντάχθηκε στη The Sun on Sunday, υπήρχε
πολλή πίεση για να εξασφαλίσει ένα σημαντικό δημοσίευμα γρήγορα
γιατί ήταν συνεχώς σε αποστολή να αποδείξει την αξία του.
Και αξίζεις όσο το τελευταίο σου άρθρο.
Στην περίπτωσή του, όλα του τα άρθρα ήταν μεγάλα,
οπότε έπρεπε να βρει μεγαλύτερο.
Κάνω λάθη από τα οποία μαθαίνω
Γιατί είμαι νέα
Ναι, είμαι νέα
Λυπάμαι, δεν έχω τελειώσει καν
Γιατί είμαι νέα
Ναι, είμαι νέα
Η Τουλίσα ήταν ποπ σταρ.
Ήταν τηλεοπτική προσωπικότητα
και ο κόσμος την ήξερε
γιατί ήταν κριτής στο X Factor.
Τουλίσα!
Όχι, Τουλίσα!
Ήταν στις οθόνες μας κάθε Σάββατο βράδυ,
στη ζώνη υψηλής τηλεθέασης.
Μου άρεσε πολύ,
και στην κόρη μου το ίδιο, και συνεχίζουν να μας αρέσουν οι N-Dubz.
Αλλά η σόουμπιζ είναι σκληρός χώρος.
Η Τουλίσα επιβεβαίωσε τα αναμενόμενα νέα
ότι φεύγει από το X Factor.
Καλημέρα, Τουλίσα.
Δυστυχώς για την Τουλίσα, μόλις είχε φύγει από το X Factor,
κάτι που σχεδόν σίγουρα την άφησε ευάλωτη
ως τον ιδανικό στόχο για απάτη.
ΜΑΪΟΣ 2013
Με πλησίασαν δύο παραγωγοί ταινιών.
ΦΩΝΗ ΤΗΣ ΤΟΥΛΙΣΑ
Με ήθελαν για έναν τεράστιο
πρωταγωνιστικό ρόλο σε μια παραγωγή Μπόλιγουντ / Χόλιγουντ.
Μου προσέφεραν τρία με τρεισήμισι εκατομμύρια.
Σκέφτηκα "Είναι ένα όνειρο που πραγματοποιείται".
Ο Μαζ ήταν καταπληκτικός
ΝΙΛ ΓΟΥΟΛΙΣ ΣΥΝΤΑΚΤΗΣ NEWS OF THE WORLD
ερευνητικός ρεπόρτερ εφημερίδας.
Είχε την ικανότητα
να δει μια κατάσταση,
να δει πώς θα την εκμεταλλευτεί
και, πολύ γρήγορα,
να βρει έναν τρόπο
για να τη στήσει.
Οι μέρες του Ψεύτικου Σεΐχη τελείωσαν
αφού ο κόσμος ήξερε γι' αυτόν,
είχε διαβάσει γι' αυτόν.
Έτσι, έπρεπε να αλλάξει το ποιος ήταν
και έγινε
ένας κορυφαίος παραγωγός του Μπόλιγουντ.
COMO METROPOLITAN ΛΟΝΔΙΝΟ
Όταν είδα το βίντεο, ήταν εντελώς σαφές για μένα
ότι επρόκειτο για απάτη.
Όλα ήταν σχολαστικά σχεδιασμένα,
ακόμη και το σημείο που καθόταν εκείνη,
το οποίο ήταν ακριβώς απέναντι από την κρυφή του κάμερα.
Λοιπόν, εν συντομία, θέλουμε μια κοπέλα από την Αγγλία.
Δηλαδή... από...
-Δηλαδή κυριλέ προφορά ή... -Όχι.
Για να πάρει αυτό που ήθελε,
έπρεπε να φανερώσει τις επιθυμίες του ατόμου
που καθόταν απέναντί του.
Ήταν απίστευτα πειστικός.
Τη ζάλισε λίγο με αλκοόλ,
της πρόσφερε τον κόσμο, και
το βίντεο δείχνει ότι ήταν ενθουσιασμένη.
Θέλουμε κάτι σαν...
-Ξέρω διάλεκτο Cockney. -Κάποια που έχει
φτωχό υπόβαθρο.
-Ναι. -Τέλεια.
Τη θέλουμε τώρα.
Ο Μάζερ Μαχμούντ είχε κολλήσει λίγο
γιατί εκείνη δεν είχε κάνει κάτι παράνομο, δεν είχε πάρει ναρκωτικά,
αλλά ο Μάζερ ήταν επίμονος
και θα έβρισκε τρόπο να φτιάξει ιστορία, ο κόσμος να χάλαγε.
Τίποτα δεν τον αποθάρρυνε,
αν μια υπόθεση ήταν καλή, την κυνηγούσε.
Δεν έκανε πίσω,
απλώς και μόνο επειδή φαινόταν δύσκολη.
Και ήταν αποφασισμένος.
Το άφησε μία, δύο εβδομάδες, επικοινώνησε μαζί της,
και τη ρώτησε αν ήξερε κάποιον να του προμηθεύσει ναρκωτικά.
Ήθελε να τον εντυπωσιάσει. Ήθελε τη δουλειά.
Η Τουλίσα είπε ότι επικοινώνησε με μια επαφή
και τους είπε να προσποιηθούν ότι μπορούσαν να βρουν ναρκωτικά
για να φανεί ότι ήταν της πιάτσας.
Αλλά αυτό το άτομο τελικά πράγματι έφερε κοκαΐνη στον Μαζ.
Και αυτό ήταν αρκετό.
ΠΑΓΚΟΣΜΙΑ ΑΠΟΚΛΕΙΣΤΙΚΟΤΗΤΑ Η ΣΥΜΦΩΝΙΑ ΚΟΚΑΪΝΗΣ ΤΗΣ ΤΟΥΛΙΣΑ
Η ζωή μου καταστράφηκε,
τελείωσε.
Απλώς θέλω τη ζωή μου πίσω.
Με κατέστρεψαν.
Αυτό δεν θα είχε συμβεί ποτέ, αν δεν το είχαν στήσει.
Αυτοί το έκαναν να συμβεί.
Δεν θα είχε συμβεί αν δεν το είχαν κάνει να συμβεί.
Αυτοί το έκαναν να συμβεί.
ΔΕΚΕΜΒΡΙΟΣ 2013
Η τραγουδίστρια και πρώην κριτής X Factor,
Τουλίσα Κοντόσταβλος,
εμφανίστηκε στο δικαστήριο για υπόθεση ναρκωτικών.
Η Τουλίσα έπρεπε να περάσει από ένα πλήθος φωτογράφων,
συνεργείων και δημοσιογράφων για να πάει στην αίθουσα ένα.
Αντιμετωπίζει την κατηγορία
ότι προμήθευσε ναρκωτικά Κατηγορίας Α σε μυστικό δημοσιογράφο.
Τουλίσα!
Θα κάνω μια σύντομη δήλωση εκ μέρους της Τουλίσα.
Η Τουλίσα κατηγορείται για ένα σοβαρό ποινικό αδίκημα,
για το οποίο, σήμερα, δήλωσε αθώα.
Όπως έχει αναφερθεί ευρέως,
η υπόθεση κατασκευάστηκε εξολοκλήρου
από τον Μάζερ Μαχμούντ, ενίοτε γνωστό και ως Ψεύτικο Σεΐχη.
Η Τουλίσα είναι η τελευταία σε μια μακρά λίστα ατόμων
που έχουν αντιμετωπιστεί ως βορά από άπληστες εφημερίδες.
-Τουλίσα. -Τουλίσα, σ' αγαπώ.
Θυμάμαι να διαβάζω την ιστορία της Τουλίσα,
και σκέφτηκα ότι αυτό ακριβώς κάναμε.
ΣΤΙΒ ΓΚΡΕΙΣΟΝ ΦΩΤΟΓΡΑΦΟΣ NEWS OF THE WORLD
Δεν έχει διαφορά. Αυτό ακριβώς έκανε ο Μαχμούντ
στην Έμα Μόργκαν.
Η ιστορία είναι η ίδια.
ΣΤΑ ΠΡΑΣΑ!
Ο τίτλος ήταν
"Το Κορίτσι της Σελίδας Τρία παίρνει ναρκωτικά".
Όταν είδα το άρθρο για την Τουλίσα,
ήξερα ακριβώς τι είχε συμβεί.
Κοίταξα την υπογραφή και, φυσικά,
ήταν ο Μάζερ Μαχμούντ που άρχισε τα παλιά κόλπα.
ΤΟΥ ΜΑΖΕΡ ΜΑΧΜΟΥΝΤ
Ήθελα να φωνάξω και να πω "Όχι, το έκανε και σε μένα,
πριν πάρα πολλά χρόνια".
Οι λεπτομέρειες διέφεραν λίγο,
αλλά ο τρόπος που το είχε κάνει
ήταν ακριβώς ο ίδιος.
Αυτό που έχω παρατηρήσει με τις απάτες του Μάζερ
είναι ότι, αν και τα θύματά του μπορεί να είναι πολύ διαφορετικά
ΠΙΚΑΝΤΙΚΟ
έκανε το ίδιο πράγμα.
Τους πουλούσε το όνειρο,
τους έδινε αυτό που ήθελαν.
Έριχνε το μεγαλύτερο δόλωμα,
ξέροντας ότι θα τσιμπήσουν
και έτσι τους παγίδευε.
Την πάτησα με
τις βλακείες του Ψεύτικου Σεΐχη
γιατί μου προσφέρθηκε μια ευκαιρία ζωής.
Πετάξαμε για Λανθαρότε.
Ήταν μια σημαντική φωτογράφιση για ημερολόγιο.
Είπε ότι θα πληρωνόμουν
πιο πολλά χρήματα απ' ό,τι σε προηγούμενες δουλειές.
Αλλά μου ζήτησε να του βρω κοκαΐνη.
Με ξεγέλασε.
Με προέτρεψε τόσο πολύ που ειλικρινά σκέφτηκα
ότι αν έλεγα όχι, θα έχανα τη δουλειά.
Με ρώτησε αν μπορούσα να του βρω κοκαΐνη
από έναν τύπο, τον Μπίλι.
Ο Μπίλι αγοράζει την κοκαΐνη και τον πληρώνουμε.
Επειδή ο Μάζερ Μαχμούντ τον πλήρωσε
από τα έξοδα.
"Κι αν βάλουν αυτό στην εφημερίδα; Τι ανέκδοτο.
"Δεν πειράζει.
"Αγοράσαμε την κοκαΐνη γι' αυτήν.
"Καλή ιδέα".
Αγοράσαμε την κόκα, της τη δίνουμε.
Ο Μπίλι πληρώνεται, όλοι πληρώνονται, εκείνη καταστρέφεται.
ΣΟΚ ΚΟΚΑΪΝΗΣ ΓΙΑ ΑΙΣΘΗΣΙΑΚΟ ΜΟΝΤΕΛΟ
Σταμάτησε την καριέρα μου
τη στιγμή που ήταν να εκτιναχθεί.
Ποτέ δεν συνήλθα από αυτό.
ΔΙΑΣΗΜΗ ΚΑΙ ΔΙΑΚΙΝΗΤΡΙΑ
Και δεν σταμάτησα να κλαίω
και φοβόμουν πολύ για το τι θα σκέφτονταν οι γονείς μου.
Θυμάμαι...
Συγγνώμη.
Θυμάμαι που τηλεφώνησα στον μπαμπά μου
και είπε απλώς
"Χρειάζεσαι βοήθεια;
"Έχεις πρόβλημα με ναρκωτικά;
"Θα το τακτοποιήσουμε, Θα σε πάμε για αποτοξίνωση".
Και ανησυχούσε πραγματικά για μένα
και είπα όχι.
Είπε, "Πες μου την αλήθεια",
και σκέφτηκα ότι και ο πατέρας μου το πίστεψε.
Και μετά από αυτό, όλα απλώς...
Πήγαν σκατά.
ΑΠΟΚΛΕΙΣΤΙΚΟ ΑΠΟ ΤΟΝ ΜΑΖΕΡ ΜΑΧΜΟΥΝΤ
Στο τέλος, απολύθηκα
λόγω ενός άλλου άρθρου και μάλωσα με τον Μαζ,
αλλά ένιωθα άσχημα για την Έμα.
Ένιωθα πραγματικά άσχημα.
Δεν πειράζει να νιώθεις άσχημα, αλλά το έκανα,
όμως αλήθεια ένιωθα άσχημα.
Αν ο ίδιος μου ο πατέρας αναρωτιέται αν είναι αλήθεια,
πώς θα μπορούσε η φωνή μου να ακουστεί πιο δυνατά
από τη φωνή της News of the World;
Δεν μπορώ να φωνάξω όσο έξι εκατομμύρια άνθρωποι
που θα διαβάσουν για μένα.
Θα με είχε ρίξει στη φυλακή, αν μπορούσε.
Ευτυχώς, ήμασταν στην Ισπανία, οπότε ήταν εκτός της δικαιοδοσίας μας.
Αν γινόταν στο Λονδίνο, μπορεί να πήγαινα κι εγώ στο δικαστήριο.
Δικαστήριο στο Λονδίνο ενημέρωσε την Τουλίσα Κοντόσταβλος
ότι θα δικαστεί τον Ιούλιο ως κατηγορούμενη για προμήθεια ναρκωτικών.
Έμαθα ότι είχε συλληφθεί η Τουλίσα Κοντόσταβλος.
ΤΖΕΡΕΜΙ ΝΤΑΪΝ ΔΙΚΗΓΟΡΟΣ ΤΟΥΛΙΣΑ
Ενημερωνόμουν γι' αυτό.
Βασικά, μου άρεσαν οι N-Dubz
και τα παιδιά μου ήταν μικρά τότε,
βλέπαμε φανατικά X Factor κάθε Σάββατο βράδυ.
Και τότε, ορίστε,
ο υπάλληλός μου έλαβε ένα τηλεφώνημα από τον μάνατζερ της Τουλίσα.
Ήταν όλα πολύ έντονα για μένα.
Ήμουν πολύ αγχωμένος που θα τη γνώριζα.
Σου την έστησαν και σε παγίδευσαν.
Η παγίδευση δεν είναι υπεράσπιση σε ποινική κατηγορία.
Αλλά ο δικαστής
δικαιούται να διακόψει τη διαδικασία
αν νιώσει
ότι πρόκειται για έγκλημα που κατασκεύασε ο Μαχμούντ.
Και προφανώς, θα βασιστούμε στα γεγονότα της υπόθεσής σου
και όλο αυτό με το δόλωμα
των 3,5 εκατομμυρίων,
τον πρωταγωνιστικό ρόλο
με τον οποίο σε παρέσυρε.
Όσο μεγάλο κι αν είναι το δόλωμα,
ΜΑΖΕΡ ΜΑΧΜΟΥΝΤ ΣΥΝΕΝΤΕΥΞΗ 2011
ο κόσμος δεν παγιδεύεται σε τέτοια εγκλήματα.
Ωστόσο, η αντίληψη του κόσμου είναι
ότι επειδή το δόλωμα είναι μεγάλο,
το έγκλημα πραγματοποιήθηκε.
Ήθελα να προχωρήσω,
όπως θα προχωρούσε κάθε επαγγελματίας.
Ήταν μια συναρπαστική προοπτική,
αλλά ήταν επίσης, και απίστευτα ανησυχητικό
γιατί έδειχνε να είναι ασταμάτητος.
Ερευνήσαμε τις παλιές υποθέσεις του Μαχμούντ, πριν την υπόθεση της Τουλίσα
και η εικόνα που σχημάτισα
ήταν ενός δημοσιογράφου
του οποίου την εργασιακή πρακτική δεν μπορούσες να εμπιστευτείς.
Οι κατηγορούμενοι είχαν ξεγελαστεί με δέλεαρ
από τον Μαχμούντ και την ομάδα του.
Στην πραγματικότητα, δημιουργούν και παράγουν το έγκλημα
και μετά λένε ότι είναι υπέρ του δημόσιου συμφέροντος
να ασκηθεί δίωξη.
Το δημόσιο συμφέρον είναι το ηθικό σφάλμα,
ΜΑΖΕΡ ΜΑΧΜΟΥΝΤ ΣΥΝΕΝΤΕΥΞΗ 2011
προφανώς οι εγκληματικές πράξεις, η υποκρισία, η εξαπάτηση.
Και οι 500 έρευνες που έχω κάνει
πληρούν τα κριτήρια για την προστασία το δημόσιου συμφέροντος.
Όταν ο Μαζ βρήκε
αυτά τα τεράστια λαβράκια,
οι εφημερίδες εξαφανίζονταν από τους πάγκους.
Ο Μαζ έφερνε συνεχώς άρθρα.
Τον εκτιμούσαν πάρα πολύ.
Αλλά χρειαζόταν κάποιον να τον παρακολουθεί
για να μη χάνει τον έλεγχο. Επειδή ήταν τόσο επικεντρωμένος,
ανέπτυξε μια πιο περιορισμένη οπτική.
Το μόνο που είχε σημασία
ήταν να βγάλει το επόμενο μεγάλο λαβράκι.
ΙΟΥΝΙΟΣ 2014
ΠΡΟΔΙΚΑΣΤΙΚΗ ΑΚΡΟΑΣΗ
-Τουλίσα. -Τουλίσα.
Για την Τουλίσα, είχαμε προδικαστική ακρόαση
υποστηρίζοντας ότι η υπόθεση δεν έπρεπε να προχωρήσει.
Υποστηρίξαμε ότι η συμπεριφορά του Μαχμούντ ήταν ανήθικη,
ότι τα αποδεικτικά στοιχεία στηρίζονται σε ψέματα,
εξαπάτηση και ανακρίβειες.
Η αιτιολόγησή τους για την απάτη
ήταν ότι είχαν πληροφορίες
ότι η Τουλίσα Κοντόσταβλος ήταν έμπορος ναρκωτικών.
Θέλαμε να δούμε τις πληροφορίες
και να μας ενημερώσουν για την πηγή αυτών των πληροφοριών.
Δεν έδωσαν τίποτα.
Πολλά σημεία της υπόθεσης στηρίζονταν σε υποτιθέμενο δημοσιογραφικό απόρρητο.
ΚΡΑΟΥΝ ΚΟΡΤ ΣΑΟΥΘΓΟΥΟΡΚ
Ήταν σίγουρα μια υπόθεση Δαβίδ και Γολιάθ.
Και υπήρχαν στιγμές που όλα φαινόταν εναντίον μας, ναι.
Ένα βράδυ, κοιμήθηκα στην καρέκλα του γραφείου.
Δούλεψα μέχρι τις 4:00-5:00 το πρωί και πήγα για ύπνο για μία ώρα.
Βγήκα κι αγόρασα καινούργιο πουκάμισο και πήγα στο δικαστήριο.
Αλλά, προφανώς,
ξέραμε τι θα αντιμετωπίζαμε στην ακρόαση των επιχειρημάτων.
Έκανε μεγαλύτερη προσπάθεια,
και το ξέρω αυτό από εμπειρία.
Προσπάθησε περισσότερο
για να προετοιμαστεί για τη δίκη
απ' ό,τι για την αρχική ιστορία.
Επειδή η καταδίκη, τελικά,
επικύρωνε τη δημοσιογραφία του.
Ο Μαχμούντ και η ομάδα του
δεν ήταν καθόλου συνεργάσιμοι.
Προσπαθούσαμε απεγνωσμένα να πάρουμε κατάθεση από έναν πολύ σημαντικό μάρτυρα,
τον οδηγό του Μαχμούντ, Άλαν Σμιθ.
Κι έμπαιναν στη μέση.
Αμέσως μετά την κύρια συνάντηση
της Τουλίσα με τον Μαχμούντ,
της πρότειναν να πάει στο σπίτι με δικό τους αμάξι
με οδηγό τον Άλαν Σμιθ.
Έλεγε για μέλη της οικογένειάς της που είχαν υποφέρει από ναρκωτικά
και εξήγησε ότι γι' αυτό ήταν κατά των ναρκωτικών.
Ο Άλαν Σμιθ άκουσε ξεκάθαρα αυτά που έλεγε.
Κι επειδή είχαμε παραπονεθεί έντονα γι' αυτό,
αναγκάστηκαν να του πάρουν κατάθεση.
Στην οποία,
ο Σμιθ είπε ότι η Τουλίσα μιλούσε κατά των ναρκωτικών στο αμάξι,
ενώ επέστρεφαν από το Metropolitan.
Οπότε καταλαβαίνετε ότι αυτή ήταν μια απίστευτη στιγμή.
ΚΡΑΟΥΝ ΚΟΡΤ ΣΑΟΥΘΓΟΥΟΡΚ
Τώρα είχαμε μια κατάθεση,
η οποία στήριζε την υπόθεσή της.
Αυτό ήταν εξαιρετικά σημαντικό για εμάς.
Αλλά μέσα σε 24 ώρες,
ο Άλαν Σμιθ άλλαξε αυτό το κομμάτι της κατάθεσής του.
Είπαν στον δικαστή ότι ο Άλαν Σμιθ είχε κάνει λάθος.
Παραπονεθήκαμε ακόμα πιο έντονα,
αλλά η θέση του δικαστή πάνω σ' αυτό ήταν, "Λοιπόν,
"Αυτό είπε ο μάρτυρας.
"Αυτά είναι που πρέπει να λάβουν υπόψη τους οι ένορκοι".
Και έμεινε έτσι.
Και θυμάμαι να λέω στον εαυτό μου,
"Πώς θα το γυρίσω αυτό;
"Δεν ξέρω αν μπορώ να το γυρίσω".
ΙΟΥΛΙΟΣ 2014
Φοβάμαι για μένα.
Η προσέλευση στο δικαστήριο για τη δίκη
ήταν γεμάτη αγωνία,
ΠΡΩΤΗ ΜΕΡΑ ΔΙΚΗΣ
ένταση, άγχος, ένα ψυχολογικό τραύμα.
Δεν υπάρχει αμφιβολία.
Δύσκολη υπόθεση για να την κερδίσεις.
Τα επιχειρήματα του εισαγγελέα ήταν πολύ απλά.
Είχε εκτεθεί ως έμπορος ναρκωτικών.
Είχε μιλήσει με πολύ ξεκάθαρους όρους
για την προθυμία της να προμηθεύσει ναρκωτικά
και ότι είχε κανονίσει συμφωνία για ναρκωτικά που τελικά έγινε.
Και ότι ο Μαχμούντ ήταν πολύ έμπειρος ερευνητικός δημοσιογράφος,
ο οποίος το είχε αποκαλύψει,
και ότι ήταν για το δημόσιο συμφέρον.
Η Τουλίσα σίγουρα αντιμετώπιζε ποινή φυλάκισης
μεταξύ 18 μηνών και τριών ετών.
Και όταν άρχισε η δίκη, τα πράγματα δεν έδειχναν καλά.
Πήγαμε σε ένα δωμάτιο στο δικαστήριο
και ήταν η πρώτη φορά που την είδα να σπάει.
ΑΙΘΟΥΣΑ ΣΥΣΚΕΨΗΣ ΣΥΝΗΓΟΡΩΝ
Έκλαιγε, ήταν πάρα πολύ αναστατωμένη.
Έλεγε, "Ο δικαστής είναι εναντίον μας,
"θα χάσουμε, θα πάω φυλακή.
"Δεν βγαίνει τίποτα, είναι χάσιμο χρόνου".
Ολόκληρη η ζωή της ήταν στα πρόθυρα της κατάρρευσης.
Θυμάμαι να σκέφτομαι, "Συμφωνώ μαζί σου.
"Πραγματικά πιστεύω ότι θα χάσουμε".
Δεν το είπα, αλλά ήταν δύσκολο να προσποιηθώ το αντίθετο.
Όταν άκουσα για την Τουλίσα,
ο πόνος που γνώριζα
ότι θα βίωνε,
ΤΖΟΝΤΙ ΚΙΝΤ ΜΟΝΤΕΛΟ ΚΑΙ ΠΑΡΟΥΣΙΑΣΤΡΙΑ
η απογοήτευση, η προδοσία, όλα αυτά τα πράγματα
σίγουρα επανήλθαν,
για ένα ακόμα άτομο
που έπεσε θύμα αυτού του ανθρώπου.
ΜΟΝΤΕΛΟ ΤΖΟΝΤΙ ΕΜΠΟΡΟΣ ΝΑΡΚΩΤΙΚΩΝ
Όταν είδα το άρθρο για πρώτη φορά,
ένιωσα
ΑΠΟΚΛΕΙΣΤΙΚΟ! ΣΕΛ. 8, 9
ολοκληρωτικό πανικό
για το πώς μπόρεσα να πέσω στην παγίδα.
Φυσικά, υπάρχει το σημείο όπου έκανα εκείνο το τηλεφώνημα,
αλλά ξέρω τι έκαναν,
και ξέρω πώς με οδήγησαν σε αυτές τις συνομιλίες.
Ξέρω πώς χειραγώγησαν τα πράγματα.
Ξέρω πόσο βαθιά έφτασαν.
Το 2007, ήμουν επιτυχημένο μοντέλο.
Και ήμουν 26, 27 χρονών.
Κι ο αδερφός μου ο Τζακ ήταν επαγγελματίας παίκτης πόλο.
Και τον θυμάμαι να λέει, "Με προσέγγισε
"ένας πάρα πολύ πλούσιος σεΐχης που ζει στο Ντουμπάι".
Συναντιόντουσαν για μήνες με τον Τζακ.
Και λέει ο Τζακ, "Θέλει να κάνει μια εκδήλωση
"που θα έχει να κάνει με το πόλο και τη μόδα
"και θα ήθελε πολύ να πάρεις μέρος ως σύμβουλος μόδας.
"Ίσως κάνουμε και μια επίδειξη,
"να φέρεις φίλους σου και σχεδιαστές".
Και μου λέει, "Σε παρακαλώ, κάν' το". Και δέχτηκα.
Έτσι, πήγαμε στο Λονδίνο,
μας άφησαν στο Παρκ Λέιν, έξω από μια πολυκατοικία.
Μας υποδέχτηκε το δεξί χέρι του σεΐχη.
Αυτός ήταν που θα οργάνωνε τα πάντα.
Και τότε, μπήκε ο σεΐχης.
Έδειχνε πολύ μεγαλοπρεπής.
Και μετά είπαν, "Λοιπόν, ας φάμε κάτι".
Στη διάρκεια του γεύματος,
εκείνος λέει
ότι θα ρίξουν εκατομμύρια στην εκδήλωση,
και ελάτε να δούμε τις ημερομηνίες.
Πολύ θετική ατμόσφαιρα, όλα πολύ ωραία,
"Θεέ μου, θα είναι τέλειο".
Κι έρχεται άλλο ένα ποτήρι κρασί και αρχίζουμε να κουβεντιάζουμε
κι η συζήτηση αρχίζει να γίνεται πιο χαλαρή.
Το δεξί του χέρι
αρχίζει να λέει, "Του σεΐχη του αρέσει να διασκεδάζει.
"Ξέρετε τίποτα για ναρκωτικά;"
Το θεώρησα περίεργο, αλλά δεν ρωτάς και πολλά,
ειδικά αν οι άλλοι είναι από άλλη χώρα,
έχουν διαφορετικούς τρόπους.
Υπήρχαν όλες εκείνες οι μικρές στιγμές που σκέφτεσαι "Περίεργο αυτό".
Νομίζεις ότι κάπου χάθηκε στη μετάφραση.
Και τότε άρχισαν να ζητούν να τους φέρουμε ναρκωτικά.
Και σκέφτηκα, "Θεέ μου,
"αυτός ο τύπος πρόκειται να αλλάξει τη ζωή του Τζακ,
"θα κάνει δική του δουλειά,
"θα βγάλουμε όλοι λίγα λεφτά".
Αισθανθήκαμε απίστευτη πίεση.
Στύψαμε το μυαλό μας
για κάποιον που ξέρει κάποιον που ξέρει κάποιον.
Κι έτσι, έκανα ένα τηλεφώνημα.
Αυτό έκανα μόνο.
Αλλά ήταν το μεγαλύτερο λάθος της ζωής μου.
Το πιο λυπηρό είναι ότι κατέστρεψε την οικογένειά μας.
Συνεχίζω να μην έχω σχέσεις με τον αδερφό μου εξαιτίας του,
γιατί ήταν πολύ οδυνηρό για μένα.
Έχω θυμό.
Η εμπιστοσύνη μου εξαφανίστηκε.
Δεν εμπιστευόμουν κανέναν.
Έτσι είχε τεράστιες αρνητικές επιπτώσεις.
ΤΑ MARKS & SPENCER ΣΤΑΜΑΤΟΥΝ ΤΗ ΣΥΝΕΡΓΑΣΙΑ ΜΕ ΤΗΝ ΤΖΟΝΤΙ ΚΙΝΤ
Είχα τα πιο απαίσια τηλεφωνήματα
με επικεφαλής εταιρειών που συνεργαζόμουν.
Η ΤΖΟΝΤΙ ΚΙΝΤ ΘΑ ΚΟΠΕΙ ΑΠΟ ΤΟ BBC ΛΟΓΩ ΣΚΑΝΔΑΛΟΥ
Διέκοπταν τη συνεργασία μας.
Αυτή ήταν μια πολύ οδυνηρή στιγμή,
να βλέπεις όλη σου την καριέρα απλώς να εξαφανίζεται.
Συγγνώμη.
Φρικτό.
Δουλεύεις πολύ σκληρά
για να χτίσεις αυτές τις σχέσεις και τις καριέρες... την καριέρα μου,
για να υπάρξει μια ανόητη στιγμή,
στην οποία σε ξεγέλασαν
και σε χειραγώγησαν.
Χρειάστηκαν πολλά χρόνια
για να ανακτήσω την καριέρα μου.
Ψυχολογικά, όπως βλέπετε, δεν τα έχω καταφέρει.
Όλα αυτά τα χρόνια ήταν γεμάτα δάκρυα και πόνο και θυμό,
λόγω αυτού του άντρα.
Αν είσαι διασημότητα,
το κοινό έχει δικαίωμα να περιμένει ηθικές αξίες από σένα,
κάποιο πρότυπο, κάποιους κανόνες.
Αυτοί καταστρέφουν τη ζωή τους.
Ακούω συνέχεια, "Με κατέστρεψες".
Λέω, "Όχι, εσύ κατέστρεψες τη ζωή σου.
"Εσύ έκανες τις επιλογές".
Δεν του άρεσαν οι διασημότητες.
Πίστευε ότι πολλές δεν άξιζαν να είναι εκεί που ήταν,
στον δημόσιο βίο.
Οι πιο διάσημοι πέφτουν πιο δύσκολα,
αυτό πίστευε όταν ασχολιόταν με αυτές τις υποθέσεις.
Πάμε για τον πιο διάσημο που μπορούμε.
Κι εκεί είναι
μονάρχες,
μεγάλες διασημότητες,
πολιτικοί, καταλάβατε;
Όλοι στόχοι για εκείνον.
Το απολάμβανε αυτό.
Αυτό κάνουν οι δημοσιογράφοι.
Δημοσιεύουν άρθρα, πωλούν εφημερίδες.
ΜΑΖΕΡ ΜΑΧΜΟΥΝΤ ΣΥΝΕΝΤΕΥΞΗ 2011
Δεν είμαι αστυνομικός ούτε η πρόνοια, είμαι δημοσιογράφος.
ΙΟΥΛΙΟΣ 2014
Λοιπόν.
Εδώ είμαι και πάλι.
Βασικά, δεν ξέρω καν τι να πω πια.
Και το γυρίζω αυτό γιατί...
έχω βαρεθεί να μην ξέρει ο κόσμος τι ακριβώς συμβαίνει.
Θέλω πραγματικά να τελειώσουν όλα.
Δεν θέλω να είμαι αυτό το άτομο πια,
δεν θέλω να είμαι διάσημη πια.
ΤΕΤΑΡΤΗ ΜΕΡΑ ΔΙΚΗΣ
ΜΑΖΕΡ ΜΑΧΜΟΥΝΤ ΑΝΤΕΞΕΤΑΣΗ
Αν εστιάσουμε στην είσοδό του στο δικαστήριο,
οι μάρτυρες μπαίνουν από τη δημόσια είσοδο,
εκείνος μπήκε από την πόρτα του δικαστή.
Ήταν πίσω από ένα προστατευτικό
με το σκεπτικό ότι κινδύνευε
λόγω του έργου δημοσίου συμφέροντος που έκανε.
Αυτό σήμαινε ότι είχε μια μεταχείριση που κανείς άλλος μάρτυρας δεν είχε.
Και απλώς επιβεβαίωνε την αίσθηση ότι ήταν κάτι ιδιαίτερο.
Ήξερα ότι πήγαινα σε μάχη
με κάποιον που ήταν σκληραγωγημένος,
που δεν φοβόταν,
δεν είχε περιορισμούς,
που μπορούσε να πει οτιδήποτε
για εκείνη ή εμένα ανά πάσα στιγμή.
Απέναντί μου ήταν
αλαζονικός, επιθετικός και περιφρονητικός,
σαν να έλεγε, "Με τόσο μεγάλα αφτιά, θα μπορείς να ακούς".
Ήταν σίγουρα γεμάτο αναφορές για την Τουλίσα,
του στιλ, "Κοιτάξτε,
"γι' αυτό που με ρωτάτε, είπα αυτό ή εκείνο;
"Γιατί; Είναι έμπορος κοκαΐνης, αυτό πρέπει να σας ανησυχεί".
Έτσι δίνει αποδείξεις.
Αυτό που δεν ήξερε ο Μάζερ Μαχμούντ
είναι ότι είχαμε ανακαλύψει μια βόμβα
που ήταν έτοιμη να εκραγεί.
Έμεινα έκπληκτος
όταν, τη μέρα πριν από την αντεξέταση,
ο οδηγός του Μαχμούντ, Άλαν Σμιθ, επικοινώνησε μαζί μας
και είπε, "Θέλω να σας μιλήσω".
Μας είπε ότι ο Μαχμούντ του είχε πει να αλλάξει την κατάθεσή του
και ότι διέθετε email.
Ήξερα ότι είχαμε κερδίσει το λαχείο.
Αποφάσισα να αφήσω το θέμα με την κατάθεση του Άλαν Σμιθ
στο τέλος.
Ρώτησα τον Μαχμούντ
αν είχε μιλήσει στον Σμιθ για την κατάθεσή του,
στο οποίο ο Μαχμούντ απάντησε,
"Μπορεί και να μίλησα, τι σε νοιάζει;"
Αυτή είναι απίστευτα απρεπής
και ασεβής απάντηση από μάρτυρα.
Είχα ρωτήσει τον Μαχμούντ το ίδιο πράγμα
στην ακρόαση των νομικών επιχειρημάτων και είχε πει όχι.
Ο δικαστής
παρενέβη αμέσως
και ουσιαστικά είπε στον Μαχμούντ, "Είπατε ψέματα στην ακρόαση,
"μου είπατε ότι δεν του είχατε μιλήσει,
"τώρα λέτε ότι μπορεί να το κάνατε. Πείτε την αλήθεια!"
Από τότε και μετά, ο Μαχμούντ τελείωσε.
Σ' εκείνα τα λίγα δευτερόλεπτα, αφανίστηκε.
Στη συνέχεια, ο δικαστής γύρισε στον εισαγγελέα και είπε,
"Κλείνω την υπόθεση".
Ο Μαχμούντ διαλύθηκε.
Αυτό το αγενές, επιθετικό,
περιφρονητικό, συγκρουσιακό,
παντοδύναμο άτομο,
μετατράπηκε σε ερείπιο που έτρεμε.
Μπορούσες να δεις ότι έλεγε στον εαυτό του,
"Τελείωσε".
Η Τουλίσα ήταν ενθουσιασμένη.
Είχε πραγματικά πιστέψει ότι χάσαμε και
δεν το πίστευε.
Τουλίσα!
"Η υπόθεση ήταν μια φρικτή
"και αηδιαστική παγίδευση από τον Μάζερ Μαχμούντ.
"Καταφέραμε να αποκαλύψουμε τον πραγματικό ένοχο
"και, το πιο σημαντικό, τον πραγματικό ψεύτη.
"Ως κάποια της οποίας η ζωή καταστράφηκε τον τελευταίο χρόνο,
"πιστεύω ακράδαντα ότι αυτός ο τύπος παγίδευσης
"δεν πρέπει να συμβαίνει σε κανέναν".
Θυμάμαι να βλέπω ειδήσεις στο σπίτι,
να βλέπω την Τουλίσα έξω από το δικαστήριο.
Θυμάμαι πόσο ικανοποιημένη ήταν που έλαμψε η αλήθεια.
Βγήκε από το δικαστήριο με το όνομά της καθαρό.
Προτεραιότητά της είναι να ξαναχτίσει την καριέρα της.
Ήμουν πραγματικά περήφανη γι' αυτό που έκανε
και βασικά μίλησε εκ μέρους όλων μας.
Χάρηκα πολύ για εκείνη,
μα ένα κομμάτι μου σκέφτηκε,
"Μακάρι να το είχα ζήσει".
Θεέ μου.
Ήταν μια καλή μέρα.
Είμαι πολύ χαρούμενη.
Θεέ μου.
Δεν το πιστεύω ότι τελείωσε. Δεν μπορώ να το πιστέψω.
Είχα συγκινηθεί πολύ γιατί,
όπως συμβαίνει σε ποινικές διαδικασίες,
είσαι με ανθρώπους που δεν γνωρίζεις και...
Ξαφνικά, μοιράζεστε μια εμπειρία, η οποία
πριν ήταν άσχετη με τη ζωή σου,
και τώρα είναι ολόκληρη
η βάση της ζωής σου.
Ήταν πολύ συγκινητικό. Ήμουν πολύ χαρούμενος για εκείνη.
Αλλά ήμουν επίσης απίστευτα ανακουφισμένος
που δεν είχε πάει στραβά.
Η Sun on Sunday είπε ότι ήταν απογοητευμένοι με το αποτέλεσμα,
αλλά πιστεύουν ότι η αρχική έρευνα
διεξήχθη μέσα στο πλαίσιο του νόμου
και του κώδικα του Τύπου.
Ο δικαστής είπε ότι υπήρχαν ισχυρές ενδείξεις
ότι ο μυστικός δημοσιογράφος της The Sun on Sunday
είχε πει ψέματα και παραποίησε στοιχεία.
Η εφημερίδα απέλυσε τον άνθρωπο,
γνωστό ως "Ο Ψεύτικος Σεΐχης".
Αμέσως μετά, του απαγγέλθηκαν κατηγορίες.
Ήταν καταπληκτικό.
Καιρός ήταν να αντιμετωπίσει
τις συνέπειες των πράξεών του.
ΟΚΤΩΒΡΙΟΣ 2016
Η δίκη του δημοσιογράφου Μάζερ Μαχμούντ, γνωστού ως Ψεύτικος Σεΐχης,
ξεκίνησε στο Ολντ Μπέιλι.
Μαζί με τον πρώην οδηγό του, Άλαν Σμιθ,
κατηγορούνται για παρακώλυση της δικαιοσύνης
σε σχέση με τη δίκη της τραγουδίστριας Τουλίσα Κοντόσταβλος.
ΠΟΙΝΙΚΟ ΔΙΚΑΣΤΗΡΙΟ
Στεναχωρήθηκα πολύ
που ο Μαζ βρέθηκε
ΝΙΛ ΓΟΥΟΛΙΣ NEWS OF THE WORLD
σε αυτήν την κατάσταση και κατέληξε σε δίκη.
Υπήρξε κάποια αντίδραση από τον Μάζερ Μαχμούντ, Ντάνι;
Έχουμε μια δήλωσή του, μέσω των δικηγόρων του,
που λέει ότι είναι βαθιά απογοητευμένος
με την απόφαση της Εισαγγελίας,
αρνείται τις κατηγορίες και θα τις αμφισβητήσει στο δικαστήριο.
Πήγα στο Ολντ Μπέιλι για να παρακολουθήσω.
Τον θυμάμαι να φτάνει στο δικαστήριο.
Με δυο φουσκωτούς σε κάθε πλευρά του.
Με ένα ναυτικό μπλε άνορακ
και την κουκούλα στο κεφάλι του.
Καλή διασκέδαση, φίλε.
Ο κόσμος τού φώναζε ενώ έμπαινε στο δικαστήριο, και
σκεφτόμουν, "Τέλεια",
γιατί φυσικά δεν του άρεσε αυτό.
Τώρα καταλάβαινε πώς είναι.
Έτσι ένιωθε και η Τουλίσα όταν την έσυρε στο δικαστήριο.
Όταν είδα τον Μάζερ να μπαίνει στο δικαστήριο, ένιωσα ότι ήταν
ένας άνθρωπος του οποίου ολόκληρη η εικόνα
κατέρρεε γύρω του.
Ο τροχός είχε γυρίσει.
Όταν είδα τον Μάζερ στο δικαστήριο στο Ολντ Μπέιλι,
φαινόταν νικημένος.
Οι ώμοι του ήταν λίγο κυρτοί, το κεφάλι χαμηλωμένο.
Αλλά συνέχιζα να έχω την αίσθηση ότι ήταν απλώς ένας ψυχρός,
αναίσθητος άνθρωπος που στεκόταν εκεί.
Ο Μαχμούντ δεν δήλωσε ένοχος.
Προσπάθησε να αποφύγει την ευθύνη.
Οπότε, καμία μετάνοια.
Αλλά αυτό που, κατά τη γνώμη μου, τα είπε όλα,
είναι ότι δεν είπε ούτε λέξη.
Ενώ είχε κάνει τα πάντα
για να παγιδεύσει ανθρώπους,
όταν κλήθηκε να εξηγήσει τις εγκληματικές του πράξεις,
δεν είχε να πει τίποτα. Δηλαδή, εννοώ
τρομερό πράγμα, έτσι;
Απίστευτο.
Έκτακτη είδηση. Έχουμε ετυμηγορία
στη δίκη του λεγόμενου "Ψεύτικου Σεΐχη",
Μάζερ Μαχμούντ, που κατηγορείται για αλλοίωση στοιχείων
στη δίκη για ναρκωτικά που αθωώθηκε η Τουλίσα Κοντόσταβλος.
Ας πάμε στον Ρίτσαρντ Λίστερ στο Ολντ Μπέιλι.
Ποια είναι η ετυμηγορία;
Η ετυμηγορία, Τζοάνα, είναι ότι και οι δύο,
ο Μάζερ Μαχμούντ, ο "Ψεύτικος Σεΐχης",
και ο πρώην οδηγός του, Άλαν Σμιθ, κρίθηκαν ένοχοι
συνωμοσίας για παρακώλυση της δικαιοσύνης.
Ναι. Τον φάγαμε τον αλήτη.
-Τι θα ήθελες να πεις; -Γιατί πείραξες τα στοιχεία;
Θα ζητήσεις συγγνώμη για την Τουλίσα;
-Λυπάσαι; -Τι έχεις να πεις γι' αυτό;
Όταν βγήκε η ετυμηγορία ενοχής,
ένιωσα μια πραγματική αίσθηση ανακούφισης.
Είπες ψέματα για να πάρεις πρωτοσέλιδο;
Τι λες γι' αυτό; Ποια είναι η αντίδρασή σου;
Δεν είχα συνειδητοποιήσει μέχρι τότε
πόσο σημαντικό πραγματικά ήταν για μένα.
Με την καταδίκη του,
σχεδόν ένιωσα σαν να είχα δικαιωθεί.
Ο ΨΕΥΤΙΚΟΣ ΣΕΪΧΗΣ ΜΠΗΚΕ ΣΤΗ ΦΥΛΑΚΗ
Ο Μάζερ Μαχμούντ, πιο γνωστός ως "Ψεύτικος Σεΐχης",
ξεκινά τη 15μηνη ποινή φυλάκισης απόψε.
Το πώς ο κόσμος στράφηκε εναντίον του, ήταν το πιο δύσκολο κομμάτι.
ΖΙ ΠΡΩΗΝ ΣΥΝΤΡΟΦΟΣ ΜΑΧΜΟΥΝΤ
Ο Μαχμούντ απολύθηκε από τον εργοδότη του, τη News UK,
του Ρούπερτ Μέρντοχ.
Όσοι έχτισαν την περσόνα του,
τον άφησαν να πέσει.
Για εκείνον, το ότι έχασε το κύρος
και τη φήμη,
πρέπει να ήταν πάρα πολύ δύσκολο.
Σε μια στιγμή,
απλώς εξαφανίστηκαν.
Δεν θα ήθελε καθόλου
να τον θυμούνται περισσότερο γι' αυτό.
Ότι πήγε φυλακή.
Θα τον σκότωνε κάτι τέτοιο
ΠΟΛ ΣΑΜΡΑΪ NEWS OF THE WORLD
γιατί σβήνει τα:
"Δημοσιογράφος της Χρονιάς', "Είδηση της Χρονιάς",
σβήνει όλα αυτά τα βραβεία.
Και είναι κρίμα,
γιατί έκανε και καλά πράγματα.
Ξεχνιέται η κορυφαία δημοσιογραφία
λόγω αυτού που συνέβη στο τέλος της καριέρας του.
Αναρωτήθηκα αν τον είχαν επιβλέψει πιο στενά
στη διάρκεια όλης της καριέρας του,
αν θα είχε συμβεί αυτό.
Ίσως άλλοι τον έφτασαν σε αυτό το σημείο.
Ο Μάζερ Μαχμούντ, για μένα,
στη διάρκεια της 30χρονης καριέρας του,
είχε μεταμφιεστεί σε καλό παιδί,
ενώ στην πραγματικότητα ήταν
ένας σατανικός τύπος που κατέστρεφε ζωές και καριέρες.
Δεν τον ένοιαζε.
Έκανε ό,τι χρειαζόταν
για να βγάλει λαβράκι και αυτό δεν είναι δημοσιογραφία.
Έφτιαχνε ιστορίες
για να κάνουν πρωτοσέλιδο.
Ο σκοπός αγιάζει τα μέσα.
Αυτό ήταν το μότο του.
Ακόμα κι αν σήμαινε καταστροφή
ή προσπάθεια καταστροφής ζωών, όπως με την Τουλίσα.
Δεν έχει αίσθηση ενοχής, καμία συνείδηση,
καμία ηθική.
ΕΠΤΑ ΜΗΝΕΣ ΑΡΓΟΤΕΡΑ
Όταν αποφυλακίστηκε,
εξαφανίστηκε.
Υπάρχει τεράστιο ενδιαφέρον
για το πού βρίσκεται και τι κάνει.
Να αποκαλυφθεί.
Αλλά κανείς δεν ξέρει πού είναι.
Είναι έξυπνος.
Είναι έξυπνος. Θα επιβιώσει.
Υπήρχε μια φήμη ότι δούλευε ως ελεύθερος επαγγελματίας με άλλο όνομα.
Ότι δουλεύει σε άλλη εφημερίδα.
Αλλά κανείς δεν ξέρει.
Και πάλι, μέσα στη μυστικότητα.
Κι έτσι, πιθανώς,
νιώθει πιο άνετα.
Σου αρέσουν πολύ τα ρούχα του "Ψεύτικου Σεΐχη";
-Μίλησέ μας. -Πάρα πολύ.
Πέρασα πολύ ωραία.
Όλα τα παραφερνάλια του σεΐχη είναι
μια εκλεπτυσμένη παράσταση.
Τη γλιτώνεις.
Λες "τη γλιτώνεις".
Νιώθεις ποτέ
λίγο άβολα με τον εαυτό σου
για τον τρόπο που λειτουργείς;
Καθόλου. Είμαι περήφανος για ό,τι κάνω.
Αλλιώς δεν θα το έκανα.
-Μάζερ Μαχμούντ, ευχαριστώ πάρα πολύ. -Χαρά μου.
Ο Μάζερ Μαχμούντ προσεγγίστηκε για σχολιασμό, αλλά δεν ανταποκρίθηκε.
Η εφημερίδα News UK προσεγγίστηκε για σχολιασμό, αλλά δεν ανταποκρίθηκε.
Υποτιτλισμός: Τζίνα Ρουμανά
Επιμέλεια Επιμέλεια: Σύλβια Τσάτσαρη